It sal de voirs wynne jaerlijcx houden gaen soe wanneer myn
jonche hem die levert drie verken en eene beer mette zijnen
en oft die mette herdde ghinge soe sal m jonchee daer af
den herde betalen It sal hij desgelijx houden gaen mn voirs
jonche soe waneer de selve m jonche hem die levert jaerlijcx
xviii capuyne It sal de voirs wynne jairlijcx den voirs tmijn
duende moete al op gereyden tsijne laste lant om dair op te
sayen ii dossijne lijnsaets en eermen dit besayen sal soe sal
yemant van mijns jonchen weghen moeghen kyesen onder de
selve lande en alle dande die de voirs wynne tot lijnsade
meer bereyt sal hebben alsoe vele lants alsmen totten voirs
ii dossijne linsaets die m jonche hem jaerlijcx levere moet
besayen sal It sal de voirs wynne jaerlijcx mijne jonchen
bove des voirs steet ts andriesmisse leven te loeven een
half mudde boenen op dat hij enighe heeft en te paesschen
een lam en oft hij negheene bove en hadde soude hij dair voe
moete geve mudde tarwen erwete It sal de voirs wyne
int voirs hoff jaerlijx moete leveren vierhondert walms op
om die opde voirs huysinghe te verdecken en alsmen die verdect
soe sal de voirs wynne den montcost geve en m jonche de
dachuen betalen It sal de voirs wynne houde wel en loflijc
vanden undsten rijkelijc nederweert op sijne last alle de huysighe
die de voirs wynne en sijn voirsete gehoude hebben It oft geviele
datmen daer enich i nu nuwe werck van tymeringhen aen
des voirs wynen huysen dede maken daer inne soude de wyne
ongehoude sijn It oft geviele dat voir mijns jonchen chijs dien
hij heeft in die voirs prochie enige goede hoedanich die waen
binne den voirs middelen tijde met rechte uutgewonen worden
die sal de voirs wyne oic houde en hebben sijne termijn duende
en die wel en loflijc houde wynne en werve op hue behoirte
Maer des moet hij m voirs jonche vernuegen jaerlijcx ende
betalen de selve chijse en laste dair voe sij uutgewonen selen sijn